Dani Rodrik

Dani Rodrik (født 14. august 1957 i Istanbul) er en tyrkiskfødt økonom og professor ved John F. Kennedy School of Government på Harvard University. Han har særlig arbeidet innenfor internasjonal økonomi, økonomisk utvikling og politisk økonomi. Problemstillinger rundt forutsetninger for en god økonomisk politikk og hvorfor noen myndigheter lykkes bedre enn andre har vært sentrale i hans forskning.

 Bakgrunn 
Rodrik har bakgrunn fra en sefardisk jødisk familie, og var sønn av en penne-fabrikant.Economist Wants Business and Social Aims to Be in Sync, The New York Times 30. januar 2007, besøkt 7. august 2015

Etter å ha avlagt avgangseksamen fra den private Robert College i Istanbul, [http://www.cosgel.uconn.edu/Publications/Turkishtime(5MB).pdf   Artikkel i Turkishtime begynte han studier ved Harvard i 1975, som den eneste i sin familie som fikk anledning til å studere i utlandet. Her tok han en bachelor-grad med meget god karakter (summa cum laude), og tok deretter en ph.d. i økonomi med en avhandling med tittelen Studies on the Welfare Theory of Trade and Exchange-rate Policy og en  MPA fra Princeton University.

Han har siden 2009 skrevet i den tyrkiske dagsavisen Radikal.

Han er gift med datteren av den pensjonerte generalen Çetin Doğan som ble dømt til livsvarig fengsel, senere redusert til 20 år, for sin deltakelse i det planlaget kuppforsøket Operasjon slegge (tyrkisk: Balyoz Harekâtı) mens han var sjef for generalstaben i 2003.Col. Çiçek: Gülen-linked parallel structure forged my signature, Daily Sabah, 21. juni 2014, besøkt 7. august 2015Turkey's Sledgehammer Case: A Severe Blow to Militarism Within, Huffington Post, 12. januar 2012, besøkt 7. august 2015

 Arbeid 
Rodrik er tilknyttet National Bureau of Economic Research, Centre for Economic Policy Research (i London), Center for Global Development, Peterson Institute for International Economics og Council on Foreign Relations. Han er medredaktør for Review of Economics and Statistics. Han har mottatt støtte fra Carnegie Corporation, Ford Foundation og Rockefeller Foundation. 

 Utmerkelser 
Han er blant annet tildelt Leontief-prisen for Advancing the Frontiers of Economic Thought i 2002 fra Global Development and Environment Institute. I 2020 ble han tildelt Fyrstinnen av Asturias' pris for samfunnsvitenskap.

 Noen publikasjoner 








 Referanser 


 Eksterne lenker 

  Dani Rodriks hjemmeside på Harvard
  Dani Rodriks blogg
  Dani Rodrik hos IDEAS

Kategori:Tyrkiske forskere
Kategori:Tyrkiske økonomer
Kategori:Tyrkiske professorer
Kategori:Professorer ved Harvard University
Kategori:Personer fra Istanbul
Kategori:Fødsler i 1957